Kuidas kogeda lihtsat õnne? - Elustiil - naine24.ee
http://f.postimees.ee/f/2010/11/05/460792t40h2df4.jpg
http://f.postimees.ee/f/2010/11/05/460792t44hcd16.jpg
Kuidas kogeda lihtsat õnne? 05.11.2010 14:44	Kommenteeri
Marci Shimoffi ja Carol Kline’i raamatust «Lihtsalt õnnelik» saab teada, et õnnelik olemiseks on vaja alustuseks usku, et sa tõepoolest võid õnnelik olla - kõigepealt tuleks lõpetada olude, ilma ja teiste inimeste süüdistamine ja kurtmine ning enese nõrgestamine ülemäärase häbitundega ja selle asemel otsida lahendusi ja tegutseda, kirjutab ajakirja Pere ja Kodu novembrinumber.
Oluline on ka otsustada usaldada elu - meelerahu sõltub suuresti sellest, kas tunned end ebaõnne korral saatuse kiusualusena või otsustad, et see on millegipärast vajalik, kuid mööduv episood sinu elus.
Kui tegid midagi, mille pärast tunned süüd ja häbi, ning tehtu saadab sind tumeda varjuna, mõtle, kuidas saaksid tehtut heastada - kui mitte samale isikule, siis tee heategu kellelegi teisele ja lepi endaga ära.
Kui oled üle vaadanud oma kahjustavad harjumused, püüa mõista, millised on need olukorrad, tegevused ja suhted, mis aitavad sul avarduda, ning millised panevad sind energeetiliselt justkui kokku tõmbuma.
Mis tahes valikute ees olles kuulata, mida ütleb su keha - kui tunned end kergelt ja vabalt, liigud õiges suunas, kui koged ahistust ja pinget, on aeg suunamuutuseks.
Ja lõpuks tuleks hoida ühendust oma hingega - palvetada, mediteerida, vaadata tähti, jälgida jõevee voolamist, kuulata vaikust, võtta aega oma mõtete mõtlemiseks, kogeda ühtsustunnet maailmaga, rõõmu ja rahu.
02.06.11Kuidas olla õnnelik?
05.04.11Kes on parim nõustaja suhtemurede korral?